
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1063 

16 Νοεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τοπικού ρυμοτομικού στην εκτός σχεδίου περιοχή 
«Γ ουδί»του Δήμου Αθηναίων (Ν. Αττικής), για τον καθορι¬ 
σμό χώρου ανέγερσης νέων κτιρίων Ογκολογικής Μονά¬ 


δας, χώρου πρασίνου - στάθμευσης αυτής, έγκριση οδού 

και καθορισμός όρων και περιορισμών δόμησης. 1 

Τ ροποποίηση του Γ ενικού Πολεοδομικού Σχεδίου (Γ. Π ,Σ) των 
δήμων Αθηναίων, Ταύρου, Αγ. I. Ρέντη, Μοσχάτου και Πει¬ 
ραιά (Ν. Αττικής). 2 

Έγκριση πολεοδομικής μελέτης τμήματος της περιοχής βό¬ 
ρεια της περιμετρικής οδού Κύπρου του δήμου Μεσο¬ 
λογγίου (Ν. Αιτ/νίας) και τροποποίηση του εγκεκριμένου 

ρυμοτομικού σχεδίου στα σημεία σύνδεσης. 3 

Τροποποίηση του εγκεκριμένου ρυμοτομικού σχεδίου του 
δήμου Καματερού (Ν. Αττικής), καθορισμός όρων και πε¬ 
ριορισμών δόμησης και επιβολή προκηπίου. 4 


ΑΠΟΦΑΣΕΙ Σ 

Αριθ. 44879 (1) 

Έγκριση τοπικού ρυμοτομικού στην εκτός σχεδίου περιοχή 
«Γουδί» του δήμου Αθηναίων (Ν. Αττικής), για τον καθορισμό 
χώρου ανέγερσης νέων κτιρίων Ογκολογικής Μονάδας, χώ¬ 
ρου πρασίνου - στάθμευσης αυτής, έγκριση οδού και καθορι¬ 
σμός όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 114 (παρ. 1), 248, 249 και 250 του 
από 14.7.1999 Π.Δ/τος «Κώδικας Βασικής Πολεοδομικής Νομο¬ 
θεσίας» (Δ' 580), όπως τα άρθρα 248, 249 και 250 τροποποιήθη¬ 
καν με τα άρθρα 5, 6 και 7 αντίστοιχα του Ν. 2831/2000 «Τροπο¬ 
ποίηση των διατάξεων του Ν. 1577/1985 «Γενικός Οικοδομικός 
Κανονισμός» και άλλες πολεοδομικές διατάξεις» (Α' 140). 

2. Τις διατάξεις της παρ. 3 περ. δ' του άρθρου 29 του Ν. 
2831/2000 (Α' 140), όπως αυτό αντικαταστάθηκε με την παρ. 1 
του άρθρου 10 του Ν. 3044/2002 «Μεταφορά Συντελεστή Δόμη¬ 
σης και ρυθμίσεις άλλων θεμάτων αρμοδιότητας του Υπουργεί¬ 
ου Περιβάλλοντος Χωροταξίας και Δημοσίων Έργων» (Α' 197). 


3. Τις διατάξεις του άρθρου 29Ατου Ν. 1558/1985 «Κυβέρνηση 
και Κυβερνητικά Όργανα» (Α' 137), όπως αυτό προστέθηκε με το 
άρθρο 27 του Ν. 2081/1992 (Α' 154) και τροποποιήθηκε με την 
παρ. 2ατου άρθρου 1 του Ν. 2469/1997 (Α'38). 

4. Την υπ’ αριθμ. 4881/19.5.2004 απόφαση του Πρωθυπουρ¬ 
γού καιτου Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλοντος 
Χωροταξίας και Δημοσίων Έργων στους Υφυπουργούς Περι¬ 
βάλλοντος Χωροταξίας και Δημοσίων Έργων» (Β' 754). 

5. Την υπ’ αριθμ. 31757/26.7.2004 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Τροποποίηση 
Γενικού Πολεοδομικού Σχεδίου (Γ.Π.Σ.) του Δήμου Αθηναίων (Ν. 
Αττικής)» (Δ' 730). 

6. Το υπ’ αριθμ. 159/2004 υπηρεσιακό σημείωμα της Δ/νσης 
Πολεοδομικού Σχεδιασμού Υ.ΠΕ.ΧΩ.Δ.Ε. 

7. Το γεγονός ότι από τις κανονιστικές διατάξεις αυτής της α¬ 
πόφασης δεν προκαλείται δαπάνη σε βάρος του κρατικού 
προϋπολογισμού και του προϋπολογισμού του οικείου Ο.Τ.Α, 
αποφασίζουμε: 

1. Εγκρίνεται τοπικό ρυμοτομικό σχέδιο στην εκτός σχεδίου πε¬ 
ριοχή «Γουδί» του Δήμου Αθηναίων (Ν. Αττικής), για τον καθορι¬ 
σμό χώρου ανέγερσης νέων κτιρίων Ογκολογικής Μονάδας, χώ¬ 
ρου πρασίνου - στάθμευσης και οδού, όπως ο χώρος φαίνεται με 
τα στοιχεία Β2 Β1 Β Β3, Α2 Β2 Β4 Α1 και Α Α1 Β4 Β3, αντίστοιχα, 
στο σχετικό πρωτότυπο διάγραμμα σε κλίμακα 1:500 που θεωρή¬ 
θηκε από τον Προϊστάμενο της Διεύθυνσης Τοπογραφικών Ε¬ 
φαρμογών με την υπ’ αριθμ. 44879/2004 πράξη του και που αντί¬ 
τυπό του σε φωτοσμίκρυνση δημοσιεύεται με την παρούσα από¬ 
φαση. 

2. Οι όροι και περιορισμοί δόμησης του τμήματος με στοιχεία 
Β2 Β1 Β Β3 καθορίζονται ως εξής : 

- Μέγιστο ποσοστό κάλυψης: τριάντα πέντε τοις εκατό (35%) 
της επιφάνειας του χώρου. 

-Συντελεστής δόμησης: ογδόντα πέντε εκατοστά (0,85). 

- Μέγιστο επιτρεπόμενο ύψος: έντεκα (11,00) μέτρα. 

- Τ α ανεγερθησόμενα κτίρια πρέπει να απέχουν από τις πλευρές 
του χώρου με στοιχεία Β2 - Β1, Β1 - Β και Β3 - Β2: δέκα (10,00) μέ¬ 
τρα τουλάχιστον, πλην της πλευράς Β - Β3, που δύναται να τοπο¬ 
θετηθούν επί του ορίου του οικοπέδου. 

3. Η ισχύς της παρούσας απόφασης αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 27 Οκτωβρίου 2004 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 45835 (2) 

Τροποποίηση του Γενικού Πολεοδομικού Σχεδίου (Γ.Π.Σ) των 
Δήμων Αθηναίων, Ταύρου, Αγ. I. Ρέντη, Μοσχάτου και Πει¬ 
ραιά (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξειςτων άρθρων 10,11,12και39τουαπό 14.7.1999 
Π.Δ/τος «Κώδικας Βασικής Πολεοδομικής Νομοθεσίας» (Δ'580). 

2. Τις διατάξεις της παρ. 11 του άρθρου 4, του Ν. 2508/ 1997 
«Βιώσιμη οικιστική ανάπτυξη των πόλεων καιοικισμώντηςχώρας 
και άλλες διατάξεις» (Α' 124), όπως τροποποιήθηκε με την παρ. 1 
του άρθρου 9του Ν. 3044/2002 (Α' 197). 

3. Τις διατάξειςτου άρθρου 29Ατου Ν. 1558/1985 Κυβέρνηση 
και Κυβερνητικά Όργανα (ΑΊ37) που προστέθηκε με το άρθρο 
27του Ν. 2081/1992 (ΑΊ54) καιτροποποιήθηκε μετηνπαραγ. 2α 
του άρθρου 1 του Ν. 2469/1997 (Α'38). 

4. Τις διατάξειςτου άρθρου 19 (παρ. 1) του Ν. 1849/ 1989 «Ε¬ 
πέκταση και συμπλήρωση των στεγαστικών προγραμμάτων του 
Οργανισμού Εργατικής Κατοικίας και άλλες διατάξεις» (ΑΊ 13). 

5. Την υπ’ αριθμ. 39962/1037/16.5.1990 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων «Άσκηση 
αρμοδιοτήτων από τον Οργανισμό Αθήνας» (Β' 327). 

6. Τις διατάξεις της παρ. Β του άρθρου 1 του Π.Δ/τος 28/ 
28.1.1993 «Καθορισμός αρμοδιοτήτων που διατηρούνται απο 
τον Υπουργό και τις Περιφερειακές Υπηρεσίες διανομαρχιακού 
επιπέδου του Υπουργείου Περιβάλλοντος, Χωροταξίας και 
Δημοσίων Έργων» (Α' 9). 

7. Το υπ’ αριθμ. 4257/24.10.2003 έγγραφο του Οργανισμού Α¬ 
θήνας προς τους αρμόδιους φορείς. 

8. Την υπ’ αριθμ. 578/2004 γνωμοδότηση του δημοτικού συμ¬ 
βουλίου Αθηναίων. 

9. Την υπ’ αριθμ. 5/2004 γνωμοδότηση του δημοτικού συμβου¬ 
λίου Ταύρου. 

10. Τις υπ’ αριθμ. 194/2003 και 11 /2004 γνωμοδοτήσεις του δη¬ 
μοτικού συμβουλίου Μοσχάτου. 

11. Την υπ’ αριθμ. 356/2003 γνωμοδότηση του δημοτικού συμ¬ 
βουλίου Αγίου I. Ρέντη. 

12. Την υπ’ αριθμ. 24/2004 γνωμοδότηση του δημοτικού συμ¬ 
βουλίου Πειραιά. 

13. Τις υπ’ αριθμ. 1/συν.59η/8.10.2003, 2/συν. 13η/12.5.2004 
και 1/συν.19η/6.10.2004 γνωμοδοτήσεις της Εκτελεστικής Επι¬ 
τροπής του Οργανισμού Αθήνας. 

14. Το γεγονός ότι από τις κανονιστικές διατάξεις αυτής της α¬ 
πόφασης δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α., αποφασίζουμε: 

1. Τ ροποποιείταιτο Γ ενικό Πολεοδομικό Σχέδιο (Γ.Π.Σ) των Δή¬ 
μων Αθηναίων, Ταύρου, Αγ. I. Ρέντη, Μοσχάτου και Πειραιά (Ν. 
Αττικής) στο τμήμα της οδού Πειραιώς που έχει χαρακτηρισθεί 
ως παραδοσιακό με το από 17.4.1996 Π.Δ/γμα (Δ'510), με τον κα¬ 
θορισμό χρήσεων και συντελεστών δόμησης κατά τομείς Α, Β, Γ, 
Δ, Ε, ΣΤ, Ζ, Θ και I, όπως φαίνονται στο χάρτη Π-1 σε κλίμακα 
1:10.000 ως εξής: 

Α. I Δήμος Αθηναίων 

Στοτμήματης οδού Πειραιώς που εμπίπτει στα διοικητικά όρια 
του Δήμου Αθηναίων, το Γ ενικό Πολεοδομικό Σχέδιο του οποίου 
εγκρίθηκε με την υπ’ αριθμ. 255/45/1988 απόφαση του Αναπλη¬ 
ρωτή Υπουργού Περιβάλλοντος Χωροταξίας και Δημοσίων Έρ¬ 
γων (Δ' 80), όπως ισχύει καθορίζονται: 

1. Χρήσεις: 

α) πολεοδομικού κέντρου, στην ευρύτερη περιοχή της έκτα¬ 
σης για την ανέγερση πολιτιστικών λειτουργιών μεγάλης κλίμα¬ 
κας, που καθορίστηκε με την υπ’ αριθμ. 11430/ 17.3.2003 από¬ 
φαση Υφυπουργού Περιβάλλοντος Χωροταξίας και Δημοσίων 
Έργων (Δ'296), σύμφωνα με το άρθρο 4 του από 23.2.1987 
Π.Δ/τος (ΔΊ 66) και ειδικότερα: 


- Κατοικία 

- Εμπορικά καταστήματα (με εξαίρεση τις υπεραγορές και τα 
πολυκαταστήματα) και μόνο στο ισόγειο των οικοδομών. 

- Γ ραφεία, Τράπεζες, Ασφάλειες, Κοινωφελείς οργανισμοί 

- Εστιατόρια 

- Αναψυκτήρια και παραδοσιακά καφενεία (χωρίς ζωντανή 
μουσική) 

- Χώροι συνάθροισης κοινού 

- Πολιτιστικά κτίρια (και εν γένει πολιτιστικές εγκαταστάσεις) 

- Κτίρια, γήπεδα στάθμευσης 

β) γενικής κατοικίας σύμφωνα με το άρθρο 3 του ιδίου ως άνω 
Π.Δ/τος, νοτίως της πλατείας Πρωτομαγιάς μέχρι τη συμβολή 
της οδού Πειραιώς με την οδό Χαμοστέρνας. 

2. Στις λοιπές περιοχές ισχύουν οι προβλεπόμενες από την 
255/45/1988 απόφαση (Δ'80), όπως ισχύει, χρήσεις. 

3. Μέσοι συντελεστές δόμησης ανά τομέα Α, Β, Γ, Δ, Ε, ως ε¬ 
ξής: 

Α= 1,4 

Β= 2,0 

Γ = 1,8 

Δ=1,8 

Ε = 2,3 

II. Δήμος Ταύρου 

Στο τμήμα της οδού Πειραιώς που εμπίπτει στα διοικητικά όρια 
του Δήμου Ταύρου, το Γενικό Πολεοδομικό Σχέδιο του οποίου ε- 
γκρίθηκε με την 46329/2379/1987 απόφαση Υπουργού Περιβάλ¬ 
λοντος Χωροταξίας και Δημοσίων Έργων (Δ' 834), όπως ισχύει, 
καθορίζονται: 

1. Χρήσεις: 

α) πολεοδομικού κέντρου σύμφωνα με το άρθρο 4 του από 
23.2.1987 Π.Δ/τος (Δ' 166) στην περιοχή βορείως της οδού Χα¬ 
μοστέρνας και μέχρι τα όρια με το δήμο Αθηναίων με εξαίρεση 
τις υπεραγορές τροφίμων. 

β) γενικής κατοικίας και τοπικού κέντρου συνοικίας σύμφωνα 
μετο άρθρο 3 και 4 αντίστοιχα του ίδιου ως άνω Π.Δ/τος, στην πε¬ 
ριοχή του δήμου ανατολικά της οδού Πειραιώς και επιπλέον δι¬ 
οίκηση στους χώρους του Δημαρχείου και του Εθνικού Κέντρου 
Δημόσιας Διοίκησης (Ε.Κ.Δ.Δ). 

2. Στην περιοχή δυτικά της οδού Πειραιώς ισχύουν οι προβλε¬ 
πόμενες από την 46329/2372/1987 απόφαση (Δ'834), όπως ισχύ¬ 
ει, χρήσεις. 

3. Μέσοι συντελεστές δόμησης ανά τομέα Ε και ΣΤ, ως εξής: 

Ε = 2,3 

ΣΤ = 1,8 

III. Δήμος Μοσχάτου 

Στο τμήμα της οδού Πειραιώς που εμπίπτει στα διοικητικά όρια 
του δήμου Μοσχάτου το Γενικό Πολεοδομικό Σχέδιο του οποίου 
εγκρίθηκε με την 30793/1597/1988 απόφαση Αναπληρωτή Υ¬ 
πουργού Περιβάλλοντος Χωροταξίας και Δημοσίων Έργων (Δ' 
386), όπως ισχύει καθορίζονται: 

1) Χρήσεις: 

α) ΒΙΠΑ-ΒΙΟΠΑπρος εξυγίανση σύμφωνα μετο άρθρο 5του α¬ 
πό 23.2.1987 Π.Δ/τος, όπως συμπληρώθηκε με το από 8.12.1990 
Π.Δ/γμα (Δ' 706) με εξαίρεση τα πρατήρια υγρών καυσίμων, τις 
εγκαταστάσεις επεξεργασίας κρεάτων και τις αποθήκες. 

Επιπλέον των ανωτέρω χρήσεων επιτρέπονται: 

- Κατοικία (στα Ο.Τ που δεν έχουν πρόσωπο επί της οδού Πει¬ 
ραιώς). 

- Εμπορικά καταστήματα με εξαίρεση τα πολύ καταστήματα και 
τις υπεραγορές 

- Κτίρια εκπαίδευσης 

- Πολιτιστικά κτίρια (και εν γένει πολιτιστικές εγκαταστάσεις) 

- Αθλητικές εγκαταστάσεις 

- Θρησκευτικοί χώροι 

-Τράπεζες 

- Εστιατόρια 

β) ΒΙΠΑ-ΒΙΟΠΑ σύμφωνα με το άρθρο 5 του ίδιου ως άνω 
Π.Δ/τος με εξαίρεση τις εγκαταστάσεις επεξεργασίας κρεάτων 
στο τμήμα του Βιομηχανικού Πάρκου που συνορεύει με τη Λαχα¬ 
ναγορά και την περιοχή του Ελαιώνα. 

2. Μέσος συντελεστής δόμησης για τα οικόπεδα που έχουν 
πρόσωπο στην οδό Πειραιώς 1,2 και για τα υπόλοιπα 1 (τομέας 
Ζ). 

IV. Δήμος Αγ. I. Ρέντη 

Στο τμήμα της οδού Πειραιώς που εμπίπτει στα διοικητικά όρια 
του Δήμου Αγ. I. Ρέντη, το Γενικό Πολεοδομικό Σχέδιο του οποί¬ 
ου εγκρίθηκε με την 46328/2371/1987 απόφαση Υπουργού Περι¬ 
βάλλοντος Χωροταξίας και Δημοσίων Έργων (Δ' 1038), όπως ι¬ 
σχύει, καθορίζονται χρήσεις γενικής κατοικίας σύμφωνα με το 
άρθρο 3 του από 23.2.1987 Π.Δ/τος (ΔΊ66) και μέσος συντελε¬ 
στής δόμησης (τομέας Θ): 2 

V. Δήμος Πειραιά 

Στο τμήμα της οδού Πειραιώς που εμπίπτει στα διοικητικά όρια 
του Δήμου Πειραιώς, το Γ ενικό Πολεοδομικό Σχέδιο του οποίου 
εγκρίθηκε με την 78946/4063/1987 απόφαση του Αναπληρωτή Υ¬ 
πουργού Περιβάλλοντος Χωροταξίας και Δημοσίων Έργων 
(Δ'79), όπως ισχύει καθορίζονται: 

1. Χρήσεις ΒΙΠΑ-ΒΙΟΠΑ προς εξυγίανση, σύμφωνα με το άρ¬ 
θρο 5 του από 23.2.1987 Π.Δ/τος , όπως συμπληρώθηκε με το α¬ 
πό 8.12.1990 Π.Δ/γμα (Δ'706) με εξαίρεση τα πρατήρια υγρών 
καυσίμων και τις αποθήκες. 

Επιπλέον των ανωτέρω χρήσεων επιτρέπονται: 

- Διοίκηση 

- Πολιτιστικά κτίρια (και εν γένει πολιτιστικές εγκαταστάσεις) 

- Εστιατόρια 

- Θέατρα 

- Κινηματογράφοι έως δύο (2) αίθουσες 

2. Στις λοιπές περιοχές ισχύουν οι προβλεπόμενες από την 
78946/4063/1987 απόφαση (Δ'79), όπως ισχύει, χρήσεις. 

3. Μέσος συντελεστής δόμησης (Τομέας I): 2,6 

Β. Επιπλέον των ανωτέρω ισχύουν και τα εξής: 

1. Κατά την σύνταξη της πολεοδομικής μελέτης πρέπει να λη- 
φθούν υπόψη τα εξής: 

α. Σε όλο το μήκος της οδού Πειραιώς, οι νέες εγκαταστάσεις 
τοποθετούνται σε απόσταση 15 μέτρων από τη ρυμοτομική 


γραμμή με την προϋπόθεση ότι δύναται να κατασκευάζεται κτί¬ 
ριο, βάθους τουλάχιστον 9 μέτρων. Η απόσταση της γραμμής 
δόμησης από τη ρυμοτομική γραμμή παραμένει ελεύθερη, φυ¬ 
τεύεται υποχρεωτικά, δεν χρησιμοποιείται για στάθμευση και 
δεν περιφράσσεται, επιτρέπεται δε μόνο μία είσοδος ανά κτίριο 
και μια είσοδος - έξοδος υπογείων χώρων στάθμευσης. 

Εάν ο λόγος εμβαδού διατου προσώπου του οικοπέδου επίτης 
οδού Πειραιώς (Ε/Π) είναι μεγαλύτερος των 50μ., η γραμμή δό¬ 
μησης απάτη ρυμοτομική γραμμή πρέπει να απέχει 25μ. Στην πε¬ 
ρίπτωση αυτή, έχει εφαρμογή η παράγραφος 6 του άρθρου 12 
του Γ.Ο.Κ. για το τμήμα των 10 επιπλέον μέτρων. 

Επιτρέπεται η επέκταση των υπόγειων χώρων στάθμευσης μέ¬ 
χρι την ισχύουσα οικοδομική γραμμή. 

β. Κατά την κατανομή του μέσου συντελεστή δόμησης εξετά¬ 
ζεται η δυνατότητα καθορισμού μεγαλύτερου συντελεστή δόμη¬ 
σης στις μικρές ιδιοκτησίες και μικρότερου στις μεγάλες ιδιο¬ 
κτησίες. 

2. Στη χρήση γενική κατοικία δεν περιλαμβάνονται τα ξενοδο¬ 
χεία,οι αποθήκες και τα συνεργεία αυτοκινήτων. 

3. Υποβληθέντες φάκελλοι για έγκριση οικοδομικής άδειας μέ- 
χριτη δημοσίευση της παρούσας απόφασης εκδίδονται σύμφω¬ 
να με τις διατάξεις της παρούσας απόφασης. 

Γ. Συνοπτικό αντίτυπο του παραπάνω χάρτη Π-1 που θεωρή¬ 
θηκε απο τον Προϊστάμενο της Διεύθυνσης Τοπογραφικών Ε¬ 
φαρμογών με την υπ’ αριθμ. 45835/2004 πράξη του δημοσιεύε¬ 
ται σε φωτοσμίκρυνση με την παρούσα απόφαση. 

2. Η ισχύς της παρούσας απόφασης αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 4 Νοεμβρίου 2004 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

ΥΠΟΜΝΗΜΑ 


Όρια Δήμων 

ΒΙΠΑ 


ΒΙΠΑ προς εξυγίανση με πολιτιστικά, εκπαίδευση , κατοικία , 

! θρησκευτικούς χώρους, τράπεζες, αθλητικές 

εγκαταστάσεις, εστιατόρια, διοίκηση, εμπορικά καταστήματα 
(με εξαίρεση πολυκαταστήματα - υπεραγορές) 

ΒΙΠΑ προς εξυγίανση με διοίκηση, πολιτιστικά, εστιατόρια, θέατρα, 
κινηματογράφοι (εως 2 το πολύ αίθουσες) 

Γενική Κατοικία 
Γενική κατοικία & διοίκηση 


Εκπαίδευση 

Ελαιώνας 

Αθλητικά 


ΥΠΟΥΡΓΕΙΟ 
' ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ δ Α» ΕΡΓΠίΐ 


* 


Κοινωνικές Εξυπηρετήσεις 
Πολεοδομικό Κέντρο 
Πράσινο 

Κέντρο Συνοικίας 

Πολεοδομικό κέντρο με περιορισμό σε χρήσεις 

Ελεύθερη - Ταχεία Λεωφόρος 

Πρωτεύουσα Αρτηρία 
Δευτερεΰουσα Αρτηρία 
Συλλεκτήρια 

Τομείς Συντελεστών Δόμησης 


ΟΡΓΑΝΙΣΜΟΣ ΡΥΘΜΙΣΤΙΚΟΥ ΣΧΕΔΙΟΥ 
και ΠΡΟΣΤΑΣΙΑΣ ΤΟΥ ΠΕΡΙΒΑΛΛΟΝΤΟΣ 


ΠΡΟΤΑΣΗ ΤΡΟΠΟΠΟΙΗΣΗΣ Γ.Π.Σ. 
ΕΚΑΤΕΡΩΘΕΝ ΤΗΣ ΟΔΟΥ ΠΕΙΡΑΙΩΣ 



ΕΙΣΗΓΗΣΗ 29/9 

ΑΠΟΦΑΣΗ 19ης Τακτικής Συνεδρίασης Ε/Ε 

6/10/2004 ΚΛΙΜΑΚΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 45485 (3) 

Έγκριση πολεοδομικής μελέτης τμήματος της περιοχής βόρεια 
της περιμετρικής οδού Κύπρου του Δήμου Μεσολογγίου (Ν. 
Αιτ/νίας) και τροποποίηση του εγκεκριμένου ρυμοτομικού 
σχεδίου οτα σημεία σύνδεσης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 43, (παρ. 1,4και5), 44 (παρ. 1,2 
και 4), 152 (παρ. 1,2, 6 και 10), 154, 160, 161,243, 248, 249, 250 
και 255του από 14.7.1999 Π.Δ/τος «Κώδικας Βασικής Πολεοδο¬ 
μικής Νομοθεσίας (Δ'580), όπως τα άρθρα 243,248,249,250 και 
255 τροποποιήθηκαν μετά άρθρα 4, 5, 6, 7 και 13 αντίστοιχα του 
Ν. 2831/2000 «Τροποποίηση των διατάξεων του Ν. 1577/1985 
«Γενικός Οικοδομικός Κανονισμός» και άλλες πολεοδομικές δια¬ 
τάξεις» (ΑΊ40). 

2. Τις διατάξεις της παρ. 3γ περ. αα του άρθρου 29 του Ν. 
2831/2000 «Τροποποίηση των διατάξεων του Ν. 1577/ 1985 
«ΓΟΚ» και άλλες πολεοδομικές διατάξεις» (ΑΊ40), όπως αυτό α- 
ντικαταστάθηκε με το άρθρο 10 του Ν. 3044/ 2002 «Μεταφορά 
Συντελεστή Δόμησης και ρυθμίσεις άλλων θεμάτων αρμοδιότη¬ 
τας Υπουργείου Περιβάλλοντος Χωροταξίας και Δημοσίων Έρ¬ 
γων» (ΑΊ97). 

3. Τις διατάξεις του άρθρου 29Ατου Ν. 1558/1985 «Κυβέρνη¬ 
ση και Κυβερνητικά Όργανα» (Α' 137), όπως αυτό προστέθηκε με 
το άρθρο 27 του Ν. 2081/1992 (Α' 154) και τροποποιήθηκε με την 
παρ. 2ατου άρθρου 1 του Ν. 2469/1997 (Α'38). 

4. Την υπ’ αριθμ. 4881/19.5.2004 απόφαση του Πρωθυπουρ¬ 
γού και του Υπουργού Περιβάλλοντος, Χωροταξίας και 
Δημοσίων Έργων «Ανάθεση αρμοδιοτήτων του Υπουργού Περι¬ 
βάλλοντος, Χωροταξίας και Δημοσίων Έργων στους Υφυπουρ¬ 
γούς Περιβάλλοντος, Χωροταξίας και Δημοσίων Έργων» (Β' 
754). 

5. Την υπ’ αριθμ. 80854/5438/1.9.1992 απόφαση του Υφυ¬ 
πουργού Περιβάλλοντος, Χωροταξίας και Δημοσίων Έργων «Έ¬ 
γκριση Γ ενικού Πολεοδομικού Σχεδίου (Γ.Π.Σ) του Δήμου Μεσο¬ 
λογγίου» (Ν. Αιτ/νίας) (ΔΊ336/92). 

6. Την υπ’ αριθμ. 74/2003 γνωμοδότηση του δημοτικού συμ¬ 
βουλίου Μεσολογγίου. 

7. Την υπ’ αριθμ. 44869/2004 απόφαση του Υφυπουργού Περι¬ 
βάλλοντος, Χωροταξίας και Δημοσίων Έργων «Έγκριση πολεο¬ 
δομικής προμελέτης τμήματος της περιοχής βόρεια της περιμε¬ 
τρικής οδού Κύπρου του Δήμου Μεσολογγίου (Ν. Αιτωλοακαρ¬ 
νανίας) . 

8. Τις υπ’ αριθμ. 203/2002, 238/2002, 300/2002 και 179/2004 
γνωμοδοτήσεις του Κεντρικού Συμβουλίου Χωροταξίας Οικι¬ 
σμού και Περιβάλλοντος. 

9. Το γεγονός ότι από τις κανονιστικές διατάξεις αυτής της α¬ 
πόφασης δενπροκαλείται δαπάνη σε βάρος του κρατικού προϋ¬ 
πολογισμού και του οικείου ΟΤΑ, αποφασίζουμε: 


Άρθρο 1 

Εγκρίνεται α) το πολεοδομικό σχέδιο τμήματος της περιοχής 
περιοχής βόρεια της περιμετρικής οδού Κύπρου του Δήμου Με¬ 
σολογγίου (Ν. Αιτ/νίας) με το καθορισμό οικοδομήσιμων χώρων 
και οδών β) η τροποποίηση του εγκεκριμένου ρυμοτομικού σχε¬ 
δίου του ίδιου δήμου στα όρια σύνεσής του με τη παραπάνω πε¬ 
ριοχή επέκτασης με τη κατάργηση ρυμοτομικών και οικοδομικών 
γραμμών , όπως οι παραπάνω ρυθμίσεις φαίνονται οτο σχετικό 
πρωτότυπο διάγραμμα σε κλίμακα 1:1000, που θεωρήθηκε από 
τον Προϊστάμενο της Δ/νσης Τοπογραφικών Εφαρμογών με την 
υπ’ αριθμ. 45485/2004 Πράξη του και που αντίτυπό του σε φωτο¬ 
σμίκρυνση δημοσιεύεται με τη παρούσα απόφαση. 

Άρθρο 2 

Εγκρίνεται, όπως διατυπώνεται στα επόμενα άρθρα ο πολεο- 
δομικός κανονισμός της περιοχής της οποίας το πολεοδομικό 
σχέδιο εγκρίνεται με τη παρ. α του άρθρου 1 της παρούσας. 

Άρθρο 3 

Στους οικοδομήσιμους χώρους της παραπάνω περιοχής επι¬ 
τρέπεται η χρήση γενικής κατοικίας, όπως προσδιορίζεται από 
το άρθρο 3 του από 23.2.1987 Π.Δ/τος (Δ' 166). 

Άρθρο 4 

Στο πρόσωπο των οικοπέδων οικοδομημένων ή μη, που βρί¬ 
σκονται στην περιοχή της οποίας το πολεοδομικό σχέδιο εγκρί- 
νεται με τη παρ.ατού άρθρου 1 της παρούσας, επιβάλλεται προ¬ 
κήπιο πλάτους τεσσάρων (4.00) μέτρων, όπως φαίνεται στο διά¬ 
γραμμα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί 
όροι και περιορισμοί δόμησης των οικοπέδων της περιοχής της 
οποίας το σχέδιο εγκρίνεται σύμφωνα με το άρθρο 1 της παρού¬ 
σας ορίζονται ως εξής: 

- Ελάχιστο πρόσωπο : δέκα πέντε (15,00) μέ¬ 

τρα 

- Ελάχιστο εμβαδόν : τετρακόσια (400) τμ. 

- Μέγιστο ποσοστό κάλυψης : εξήντα τοις εκατό 

(60%) της επιφάνειάς τους. 

- Συντελεστής Δόμησης : οκτώ δέκατα (0,8) 

- Μέγιστο επιτρεπόμενο ύψος των κτιρίων: ένδεκα (11)μ. 

Άρθρο 6 

Η ισχύς της παρούσας απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 3 Νοεμβρίου 2004 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 


ΧΑΡΤΗΣ ΣΕΛ. 9 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 44876 (4) 

Τροποποίηση του εγκεκριμένου ρυμοτομικού σχεδίου του δή¬ 
μου Καματερού (Ν. Αττικής), καθορισμός όρων και περιορι¬ 
σμών δόμησης και επιβολή προκηπίου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 1,2 και 6), 154,160,161 
(παρ. 1), 243, 248 και 249 του από 14.7.1999 Π.Δ/τος «Κώδικας 
Βασικής Πολεοδομικής Νομοθεσίας» (Δ' 580), όπως τα άρθρα 
243, 248 και 249 τροποποιήθηκαν με τα άρθρα 4, 5 και 6 αντί¬ 
στοιχα του Ν. 2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες πολεο- 
δομικές διατάξεις» (Α' 140). 

2. Τις διατάξεις της παρ. 3α εδαφ. αα του άρθρου 29 του Ν. 
2831/2000 «Τροποποίηση των διατάξεωντου Ν. 1577/1985 «Γε¬ 
νικός Οικοδομικός Κανονισμός» και άλλες πολεοδομικές διατά¬ 
ξεις» (Α' 140), όπως αυτό αντικαταστάθηκε με το άρθρο 10 του Ν. 
3044/2002 «Μεταφορά Συντελεστή Δόμησης και ρυθμίσεις άλ¬ 
λων θεμάτων αρμοδιότητας Υπουργείου Περιβάλλοντος, Χωρο¬ 
ταξίας και Δημοσίων Έργων (Α' 197). 

3. Τις διατάξεις του άρθρου 29Ατου Ν. 1558/1985 «Κυβέρνη¬ 
ση και Κυβερνητικά Όργανα» (Α' 137), που προστέθηκε με το άρ¬ 
θρο 27 του Ν. 2081 /I 992 (Α' 154) και τροποποιήθηκε με την παρ. 
2ατου άρθρου 1 του Ν. 2469/1997 (Α'38). 

4. Την υπ’ αριθμ. 4881/19.5.2004 απόφαση του Πρωθυπουρ¬ 
γού καιτου Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλοντος 
Χωροταξίας και Δημοσίων Έργων στους Υφυπουργούς Περι¬ 
βάλλοντος Χωροταξίας και Δημοσίων Έργων» (Β' 754). 

5. Τις διατάξεις του άρθρου 11 (παρ. 1) του Κώδικα Αναγκα¬ 
στικών Απαλλοτριώσεων Ακινήτων, ο οποίος κυρώθηκε μετο άρ¬ 
θρο πρώτο του Ν. 2882/2001 (Α' 17). 

6. Τις διατάξεις του άρθρου 17 του Συντάγματος. 

7. Τις διατάξεις της παρ. 2 του άρθρου 20 του Ν. 2508/1997, ό¬ 
πως τροποποιήθηκε με την παρ. 5 του άρθρου 11 του Ν. 
3212/2003 Άδεια δόμησης, πολεοδομικές και άλλες διατάξεις 
θεμάτων αρμοδιότητας του Υπουργείου Περιβάλλοντος, Χωρο¬ 
ταξίας και Δημοσίων Έργων» (Α' 308). 

8. Την υπ’ αριθμ. 4738/2002 απόφαση του Διοικητικού Εφετεί- 
ου Αθηνών και την από 13.10.2004 υπεύθυνη Δήλωση του άρ¬ 
θρου 8 Ν. 1599/1986των Μαρίας και Ειρήνης Φρετάδου. 


9. Την υπ’ αριθμ. 76/2004 γνωμοδότηση του Κεντρικού Συμ¬ 
βουλίου Χωροταξίας Οικισμού και Περιβάλλοντος. 

10. Το γεγονός ότι από τις κανονιστικές διατάξεις αυτήςτης α¬ 
πόφασης δεν προκαλείται δαπάνη σε βάρος του κρατικού προϋ¬ 
πολογισμού καιτου προϋπολογισμού του οικείου Ο.Τ.Α., απο¬ 
φασίζουμε: 

1. Εγκρίνεται η τροποποίηση του εγκεκριμένου ρυμοτομικού 
σχεδίου του Δήμου Καματερού (Ν. Αττικής) και ειδικότερα στον 
45 κοινόχρηστο χώρο με τη μετατροπή τμήματος αυτού σε 
οικοδομήσιμο την έγκριση πεζοδρόμου και νέου κ.χ. - πρασίνου, 
όπως οι παραπάνω ρυθμίσεις φαίνονται στο σχετικό πρωτότυπο 
διάγραμμα σε κλίμακα 1:200, που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 
44876/2004 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Στα οικόπεδα οικοδομημένα ή μη, που βρίσκονται στην πε¬ 
ριοχή της οποίας τροποποιείται το σχέδιο, με την παρ. 1 της πα¬ 
ρούσας και έχουν πρόσωπο επί της λεωφόρου Χασιάς επιβάλλε¬ 
ται προκήπιο πλάτους έξι (6,00) μέτρων, όπως φαίνεται στο διά¬ 
γραμμα της προηγούμενης πραγράφου. 

3. Επιβάλλεται εισφορά σε γη 172,97 τ.μ. σύμφωνα με την παρ. 
5 του άρθρου 11 του Ν. 3212/2003 (Α' 308), όπως αυτή σημειώ¬ 
νεται μετά στοιχεία α, β, γ, δ, ε, στ, 21,22, 16, 15, 14, 13, 12, 11, 
24, α, στο διάγραμμα της παραγράφου 1. 

4. Στον παραπάνω οικοδομήσιμο χώρο καθορίζονται χρήσεις 
και όροι και περιορισμοί δόμησης ως εξής: 

α. Επιτρέπονται οι χρήσεις γενικής κατοικίας, όπως προσδιο¬ 
ρίζονται από το άρθρο 3του από 23.2.1987 Π.Δ/τος (Δ' 166). 

β. Αρτιότητα: Ελάχιστο εμβαδόν: διακόσια πενήντα 

(250,00) τ.μέτρα 

Ελάχιστο πρόσωπο: δέκα (10,00) μέτρα 

γ. Μέγιστο ποσοστό κάλυψης: εβδομήντα τοις εκατό 

(70%) της επιφάνειας 
των οικοπέδων 

δ. Συντελεστής δόμησης: ένα και έξι δέκατα (1,6). 

5. Η ισχύς της παρούσας απόφασης αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 20 Οκτωβρίου 2004 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

